Kontrakt č. MK-1895/2015-340/16452
na rok 2016
uzatvorený medzi
Ministerstvom kultúry Slovenskej republiky 
a Slovenským centrom dizajnu

Článok I
Účastníci kontraktu

Poskytovateľ:			Ministerstvo kultúry Slovenskej republiky
					ústredný orgán štátnej správy  podľa § 18 ods. 1 zákona č. 575/2001 Z. z.
o organizácii činnosti vlády a organizácii ústrednej štátnej správy
v znení neskorších predpisov
Sídlo:				Nám. SNP č. 33, 813 31  Bratislava
Štatutárny zástupca:		Marek Maďarič, minister kultúry SR
Bankové spojenie:		Štátna pokladnica
Číslo účtu:				SK90 8180 0000 0070 0007 1652
IČO:					00165182

(ďalej len „poskytovateľ“)

					a

Prijímateľ:				Slovenské centrum dizajnu, štátna príspevková organizácia		
Sídlo:				Jakubovo nám. č. 12, 814 99  Bratislava
Štatutárny zástupca:		Katarína Hubová, riaditeľka
Bankové spojenie:		Štátna pokladnica 
Číslo účtu:				7000239814/8180
IČO:					00699993

(ďalej len „prijímateľ“)			

Preambula

	Účastníci kontraktu sú si vedomí, že podľa uznesenia vlády Slovenskej republiky č. 1370     z 18. decembra 2002, je kontrakt interný plánovací a organizačný dokument, ktorého cieľom je sprehľadniť vzťahy medzi ústredným orgánom štátnej správy a organizáciami v jeho pôsobnosti, v oblasti realizácie činností a ich financovania pri plnení verejných funkcií a verejnoprospešných činností.

Článok II
Predmet kontraktu

1.	Kontrakt sa uzatvára v súlade so zriaďovacou listinou prijímateľa, na poskytovanie verejných služieb a realizáciu nasledovných činností:
a)	Národná cena za komunikačný dizajn 2016,
b)	Oddelenie dokumentácie a informačných služieb, 
c)	Edičná a vydavateľská činnosť,
d)	Medzinárodná spolupráca,
e)	Platformy pre dizajn 2016,
f)	Vedecko-výskumná a zbierkotvorná činnosť.

2.	Činnosti prijímateľa budú napĺňať najmä nasledovné ciele a ich ukazovatele:
a)	zabezpečiť 24 edičných, výstavných a prezentačných aktivít Slovenského centra dizajnu,
b)	zabezpečiť každoročné rozšírenie a aktualizáciu informačnej databázy DIZAJN – Slovenského centra dizajnu o 10 % oproti roku 2011,
c)	aktivity reflektujúce významné celospoločenské udalosti a realizácia nových foriem práce s verejnosťou.

Článok III
Platobné podmienky

1.	Objem finančných prostriedkov sa stanovuje v súlade so záväznými ukazovateľmi štátneho rozpočtu na rok 2016 pre rozpočtovú kapitolu Ministerstva kultúry Slovenskej republiky.

2.	Príspevok zo štátneho rozpočtu  na  plnenie  činností  (ďalej len  „príspevok“)  je  v rámci  bežných výdavkov stanovený v celkovej sume 355.623,00 € (slovom: tristopäťdesiatpäťtisícšesťstodvadsaťtri eur).

Príspevok sa rozpisuje do konkrétnych činností (Príloha č. 2 vrátane Prílohy č. 3).

3.	Činnosti a ukazovatele plnenia cieľov uvedené v čl. II je možné upravovať  len po predchádzajúcom písomnom súhlase poskytovateľa.

4.	Poskytovateľ   môže  zvýšiť,  alebo  znížiť  výšku  poskytnutého  príspevku  podľa  čl.  III  ods.  2 v závislosti od plnenia kontrahovaných činností  a ukazovateľov plnenia cieľov uvedených v čl. II.

5.	Prijímateľ môže vykonať realokáciu finančných prostriedkov (zvýšenie/zníženie) medzi jednotlivými činnosťami za podmienky dodržania celkovej výšky príspevku zo štátneho  rozpočtu podľa čl. III  ods. 2. na realizáciu činností podľa článku II.

Článok IV
Práva a povinnosti účastníkov kontraktu

1.	Poskytovateľ sa zaväzuje:
a)	oznámiť prijímateľovi výšku príspevku rozpisom bežných  výdavkov v termíne do 31. januára 2016,
b)	zabezpečiť financovanie činností a ukazovateľov plnenia cieľov podľa  článku II v celoročnom rozsahu podľa článku III ods. 2 v  súlade so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov,
c)	poskytovať metodickú pomoc v rozsahu svojej pôsobnosti.

2.	Poskytovateľ si vyhradzuje právo:
a)	znížiť výšku príspevku uvedenú v článku III za účelom viazania rozpočtových prostriedkov v súlade s § 18 zákona č. 523/2004 Z. z. o  rozpočtových pravidlách verejnej správy a o zmene a doplnení niektorých zákonov v  znení neskorších predpisov.
Ak je toto zníženie vyššie ako 4 % celkovej výšky príspevku, poskytovateľ a prijímateľ uzavrú dodatok ku kontraktu pozmeňujúci rozsah predmetu kontraktu,
b)	viazať objem kontraktom dohodnutého celoročného objemu finančných prostriedkov v rozsahu a termínoch, ktoré budú počas trvania kontraktu určené prípadným uznesením vlády SR.

3.	Prijímateľ sa zaväzuje:
a)	dodržiavať celoročný rozpočet dohodnutý kontraktom podľa článku III ods. 2,
b)	informovať poskytovateľa o problémoch, ktoré sa vyskytujú pri zabezpečovaní rozsahu činností v zmysle kontraktu,
c)	realizovať zmeny rozpočtu na jednotlivé činnosti, uvedené v prílohách ku kontraktu, len na základe predchádzajúceho písomného súhlasu sekcie ekonomiky a vecne príslušnej sekcie za podmienok dodržania celkovej výšky upraveného rozpočtu,
d)	dosiahnuť rozpočtované vlastné výnosy z hlavnej činnosti vo výške 5.000,00 €; v prípade ak tieto výnosy prijímateľ nedosiahne, je povinný prehodnotiť výšku rozpočtovaných výdavkov tak, aby bolo dodržané ustanovenie § 24 ods. 7 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
e)	zverejňovať vo svojich informačných a propagačných materiáloch, že organizácia je štátnou príspevkovou organizáciou zriadenou poskytovateľom.

4.	Prijímateľ sa v oblasti sprístupňovania kultúry zaväzuje:
a)	zverejňovať kultúrne podujatia na portáli poskytovateľa www.navstevnik.sk, pričom prijímateľ zodpovedá za úplnosť, aktuálnosť a pravdivosť všetkých údajov. 

Článok V
Spôsob a termín zverejnenia a vyhodnotenia kontraktu

1.	Tento kontrakt zverejnia obidve strany na svojich internetových stránkach v súlade s uznesením vlády Slovenskej republiky č. 1370 z 18. decembra 2002 najneskôr do 31. januára 2016.

2.	Priebežné hodnotenie plnenia činností a ukazovateľov plnenia cieľov vyplývajúcich z kontraktu sa uskutoční formou predkladania výkazov v systéme Štátnej pokladnice a Správy o činnosti a hospodárenia za 1. polrok 2016 v termínoch a podľa štruktúry stanovených poskytovateľom.

3.	Záverečné hodnotenie plnenia činností a ukazovateľov plnenia cieľov vyplývajúcich z kontraktu sa uskutoční po uplynutí doby trvania kontraktu, v termínoch a podľa štruktúry stanovených poskytovateľom formou predkladania:
•	výkazov v systéme Štátnej pokladnice,
•	Správy o činnosti a hospodárenia za rok 2016.

4.	Verejný odpočet plnenia činností a ukazovateľov plnenia cieľov kontraktu sa uskutoční po vypracovaní a predložení Správy o činnosti a hospodárení za rok 2016.

Článok VI
Záverečné ustanovenia

1.	Kontrakt sa uzatvára na dobu určitú, a to na obdobie od 1. januára 2016 do 31. decembra 2016.

2.	Neoddeliteľnou súčasťou kontraktu sú Prílohy č. 1, 2 a 3.

3.	Kontrakt môže byť so súhlasom poskytovateľa a prijímateľa zmenený, a to výhradne formou písomných a číslovaných dodatkov.

4.	Kontrakt je vypracovaný v dvoch vyhotoveniach, jeden rovnopis pre poskytovateľa a jeden rovnopis pre prijímateľa.

Bratislava 11. novembra 2015

Marek Maďarič								Katarína Hubová
	minister kultúry								      riaditeľka
      Slovenskej republiky						  Slovenského centra dizajnu

Prílohy:
Príloha č. 1 – rekapitulácia činností a ich finančného krytia.
Príloha č. 2 – výdavky na činnosť v členení podľa ekonomickej klasifikácie – Sumárna tabuľka.
Príloha č. 3 – výdavky na jednotlivé činnosti v členení podľa ekonomickej klasifikácie vrátane
                       charakteristík plánovaných činností.